Снежна торта с ягоди - За Жената\nСнежна торта с ягоди\nТорти Сладоледена торта с ягоди\nТорти Целувчена торта със сметана и ягоди\nТорти Мраморна торта с ягоди и спанак\nТорти Торта парфе с ягоди и орехи\n1 пръчка ванилия, разрязана по дължина на половина с премахнати семки или екстракт от ванилия\nЗагрейте фурната на 150 градуса и на тава за печене с размери 40 см х 25 см поставете намазнена хартия за печене.\nСложете белтъците в чист дълбок съд и разбийте с миксер, докато получите гъст сняг. Бавно започнете да добавяте захарта и малко сол, като при това непрекъснато разбивате. След като поставите всички съставки за тестото в купата, разбийте още 7 - 8 минути, докато получите бяла и лъскава смес.\nС лъжица поставете белтъчното тесто в тавата за печене, разстеляйки я под формата на правоъгълен лист. Поставете я в предварително загрятата фурна и печете около 1 час, докато целувчения блат стане хрупкав отвън, а отвътре - малко лепкав и мек. След един час извадете от фурната и извадете на страна да се охлади.\nСмесете маскарпонето с пудрата захар и разбийте на гладка смес, а след това добавете киселото мляко и ванилията.\nВърху охладения целувчен блат наръсете половината от лешниците, след това с лъжица - половина от сместа с маскарпоне, а след това и половината от ягодите. Повторете това още веднъж, докато всички съставки са подредени по този начин върху блата.


Байдън печели в Джорджия, Тръмп взима Северна Каролина - News.bg\nИзбраният президент на САЩ Джо Байдън печели и вота в щата Джорджия, предадоха CNN, NBC News и CBS News.\nРезултатите показват, че демократът взима 49,5% от гласовете, или 2 472 089 гласа. За Тръмп са гласували 49,2% или 2 457 923 гласоподавателя.\nЩатът дава 16 електорални гласа.\nТам демократ не е печелил още от 1992 година - след експрезидента Бил Клинтън. Това прави победата на Байдън историческа.\nНастоящият президент Доналд Тръмп печели вота в щата Северна Каролина. Северна Каролина дава 15 електорални гласа.\nРепубликанецът взима 50%, или 2 754 822 гласа, срещу 48,7% за Байдън (2 681 124 гласа).\nПрипомняме, че Байдън печели и вота в щата Аризона, което се случва едва за втори път на представител на Демократическата партия.\nДо 8 декември окончателните резултати по щати трябва да са ясни.\nПрогнозира се, че Байдън ще събере общо 306 гласа, доста над прага от 270 гласа, необходим за победа в надпреварата за Белия дом.\nСъщият брой електорални гласове Тръмп получи през 2016 г. срещу Клинтън.\nТръмп сега има 232 електорални гласа, според NBC.\nДесет дни след изборния ден Тръмп все още не е отстъпил надпреварата на Байдън.\nПрипомняме, че по-рано днес Тръмп удари демократите с нови обвинения, че са фалшифицирали вота.\nна 14.11.2020 в 10:04:13 #8\nна 14.11.2020 в 05:25:57 #7\nuser avatar 87523 daily-grace-dWm7bb8Q на 14.11.2020 в 04:45:45 #6 Интересно ... оказва се, че Тръмп наистина е прав. Взе си един от щатите обратно, а и в Джорджия бе близко да бъде победител. Ако успее да вземе Пенсилвания обратно, ще е под голям въпрос кой ще е бъдещият президент. Колкото до глупавите изказвания за затвор ... няма такава игра. Колкото Обама и Хилари отидоха в затвора толкова и за бъдещите екс-президенти. Те са защитени със споразумения подписани в размяна на предаване на властта. ——- Кой точно щат си е взел обратно Оранго ? Това със споразуменията при предаване на властта е чиста глупост ! Няма такива работи. След сдаване на властта бившия президент НЯМА НИКАКЪВ ИМУНИТЕТ и може да бъде съден без проблеми.\nна 14.11.2020 в 04:45:45 #6\nИнтересно ... оказва се, че Тръмп наистина е прав. Взе си един от щатите обратно, а и в Джорджия бе близко да бъде победител. Ако успее да вземе Пенсилвания обратно, ще е под голям въпрос кой ще е бъдещият президент. Колкото до глупавите изказвания за затвор ... няма такава игра. Колкото Обама и Хилари отидоха в затвора толкова и за бъдещите екс-президенти. Те са защитени със споразумения подписани в размяна на предаване на властта.\nна 14.11.2020 в 00:22:17 #5\nSpotlight Интересно ти коя телевизия гледаш? Също така ми е много интересно защо бай Трън е допуснал да му се замразят гласовете в Пенсилвания ? Просто на 14 декември Байден ще бъде официално потвърден а бай Трън ще бъде офицално насраан, но щом така му харесва.\nна 13.11.2020 в 23:56:59 #4\nИнтересно! Вчера по телевизията съобщиха точно за шата Джоржия, че след преброяването Тръмп с малко превъзхожда Байдън. От друга страна как така в Пенсилвания, след изборния ден, гласовете за Тръмп се замразиха на същата цифра, а тези за Байдън растяха!\nна 13.11.2020 в 23:08:38 #3\nOще два месеца и бай Трън ще бъде тотално забравен единствено което ще се помни е че някога на власт е бил тотален идиоот. Цялата му свита ще пояне да го плюе много скоро. А републиканците ако искат да спечелят следващите избори ще тябва да се разграничат от клоуна Тръмп възможно най-бързо.\nна 13.11.2020 в 22:36:42 #2\nСлед като циркът отшуми, съдиите се произнесат, конспиративните теории зациклят в празни посоки,, и русофилстиците се приберат смирено по дупките си, ще назрее очевидния въпрос. Доколко Тръмп и свитата му са отговорни пред закона, че подкопаха и авторитета и доверието в институцията с безобразното си поведение? Ако светът беше идеален, Тръмп щеше да влезне в затвора. Но, обзалагам се от сега, че това няма да стане. Нито републиканци, нито демократи ще се осмелят да направят такава крачка. Както, между другото и самият Тръмп само лаеше как ще вкара този или онзи в затвора, но, разбира се, нищо подобно не направи. Така, че клоунът не го е страх от затвора. Не го е страх дори и, че ще плаща огромни заеми и глоби свързани с бизнеса му, нещо, което ще е неизбежно. Има толкова идиоти, които ще се хванат на молбите му за дарения, а и "speaker fee" ще помогнат, т.е. от глад няма да умре. Едиственото от което го е страх, и нещо, което очевдино го вбесява и озлобява е, че ще стане незначителен. От същото се плашат и всички ковидиоти, QAnon-ци, и т.н. Но, макар и не идеален, светът ще стане малко по-добро място за живеене, когато идиотите се върнат в дупките си.\nна 13.11.2020 в 22:26:19 #1\nИзбраният не е избран щом още се брои. Жалко че Тръмп не обърна внимание на медиите, една хубава есктрадацийка на всички по веригата включително и на екипа на нюз бг и да се обясняват защо разпространяват невярна информация\nНачало / По света / Байдън печели в Джорджия, Тръмп взима Северна Каролина


София няма сериозен проблем с чистотата на въздуха, обясни Фандъкова – EURACTIV BULGARIA\nЙорданка Фандъкова Снимка: Столична община\nСтоличният кмет Йорданка Фандъкова е убедена, че София няма сериозен проблем с чистотата на въздуха. В същото време признава, че основен източник на замърсяването е отоплението на твърдо гориво, но според нея общината работи много активно в тази посока.\n“В момента нямаме сериозен проблем с чистотата на въздуха. Огромни пикове имаше преди 2-3 дни”, похвали се Фандъкова пред Нова телевизия.\nТя отбеляза, че над 55 000 домакинства в София се отопляват на дърва и въглища. Дори в самия център все още много домакинства се топлят на твърдо гориво. Въпреки това, тя вижда голям напредък по темата благодарение на “зелените политики” на Столична община.\nТакъв напредък обаче не виждат протестиращите, които в понеделник й поискаха оставката заради непочистените от снега райони и мръсния въздух.\n“Зелените претенции” на Столичната община не отговорят и на факта, че миналата седмица София беше класирана на трето място по мръсен въздух света. На първо място беше Сараево в Босна и Херцеговина, следвано от Лахор в Пакистан. След нас пък се наредиха Делхи в Индия и Прищина в Косово.\nСпоред Фандъкова най-доброто решение е безплатната подмяна на печките. “На 500 къщи сме поставили филтри на комините, които намаляват с над 80% излъчваните вредни емисии”, похвали плана си Фандъкова.\nВъпросът е при дали филтрите на 500 комина са адекватна мярка и решение на проблема при наличие на над 55 000 комина, които пушат и минимум 400 000 стари коли на дизелово гориво, които се движат по улиците на града?\nПо-късно през деня кметът на София заяви при откриването на онлайн конференция на тема “Политиката по климата и “Зелената сделка” – предизвикателства и възможности”, че активната подмяна на неефективни отоплителни уреди ще започне през следващата година.\nВече има заявено желание от 5 500 домакинства на територията на Столична община, да получат безплатни печки или екологични алтернативи (каквото и да означава това). Общината може да си позволи да подпомогне 20 000 домакинства. Всичко това обаче ще се случи някъде в бъдещето.\nВ понеделник пък зам.-кметът на София и бивш министър на транспорта Кристиан Кръстев успокои, че проблемът с мръсния въздух не е от вчера.\n“Въпросът с мръсния въздух е многопластов. София е била с мръсен въздух още по времето на “Кремиковци”, просто сега се обръща повече внимание”, коментира той пред btv и напомни, че освен отоплението на твърдо гориво, влияние оказват географското положение на столицата, мъглите и презастрояването.\nКаквито и да са причините за рекордните нива за замърсяване, последиците за жителите на София са сериозни. Доклад на Европейската агенция по околна среда показва, че страната ни е почти на върха на една доста негативна класация – над 15 000 българи годишно губят живота си заради лошото качество на въздуха. На първо място е Полша, където използването на въглища е ключово за икономиката\nСпоред експерти мръсният въздух отнема над 2 години и половина от живота на хиляди българи тихо и незабелязано.\n“Около 15 000 човека годишно загиват в България. За година при автомобилни катастрофи загиват около 1 000 души. Въпреки че говорим за 15 пъти повече, понеже не е толкова драматичен проблемът и виждаме самата катастрофа, това някак си това се подминава”, коментира пулмологът Александър Симидчиев пред Нова телевизия.\nМръсният въздух предизвиква най-често хронични проблеми. „Това е високото кръвно, хронична обструктивна белодробна болест, инсултите и инфарктите”, добави лекарят.\nЕК смята, че проблем има\nСамо преди седмица еврокомисарят околната среда Виргиниюс Синкевичиюс обясни пред EURACTIV, че България рискува финансови санкции заради неизпълнението на задълженията си за чистотата на въздуха. Преди три години Съдът на ЕС установи, че в големите градове на страната нивата на прахови частици са много над нормата, а властите не предприемат достатъчно мерки за решаване на проблема.\nЗаедно с Полша, България е рекордьор по преждевременни смъртни случаи, дължащи се на замърсяването на въздуха в цяла Европа\nОрганизацията за икономическо сътрудничество и развитие (ОИСР) изчисли през миналата година, че ако България изпълни своите национални цели за намаляване на праховото замърсяване, ще увеличи своята икономика с 1.7%.\nOne response to “София няма сериозен проблем с чистотата на въздуха, обясни Фандъкова”\nВсичките селяндури дошли в София от планините си мислят, че в 2 милионен град въздуха може да е като на по селата и паланките им. Ми не може.


9 септември…сипи по една ракия | Tikvenik's blog\n« Семейството над всичко\nЗащо всички искат да станат известни певци/цици? »\n9 септември…сипи по една ракия\n*пуснете видеото в дъното и тогава, четете …ако верно ще прочетете това??!??!\nДнес е 9 септември, една дата символ на комунизма у нас. За едни празник, за други с омразна стойност. За едни символ на нещо голямо, за други символ на Ада. Най-странното е че млади хора, мои връстници (аз съм на 25) бягат като от пожар без дори да са запознати в детайли, отказващи дори да се запознаят с една отминала част от българската история. Добра или лоша е била тя времето за сега не клони към лоша…поне до сега с нищо не разбрахме, че свободния пазар ни прави свободни напротив.\nРепресиите пак сякаш си ги има със 110 хиляди полицай в страната – 3 пъти повече от войниците. Да имаме си „избора“, да имаме коли, храна, телефони, телевизори, домове. Може би обаче това не ни прави толкова щастливи, колкото планирахме.\nВсеки месец умират десетки хора в катастрофи – нали имаме автомобили. Имаме 30 годишно месо от „любезна“ Европа, която спасява Гърция от кризата с цената на военни доставки за милиарди долари за гръцката армия. Имаме телефони…и плащаме чудовищни сметки, които дори не сме направили.\nИмаме телевизори, а все повече хора се отказват от гледането на телевизия, за да избегнат платените програми на канали като БТВ (майка ви мръсна за пореден път). Защо не изкараха един репортаж за измамите на Mtel?\nИмаме домове, ама не можем да си ги купим, преди се е чакало 10 години за апартамент, днес това не е основният ви проблем, а именно факта, че ще го изплащате докато сте живи, а може и след това. Всички говорят за престъпленията на комунизма. Вероятно доста от нещата са верни, други естествено пропаганда. Днес БСП не е БКП, а една крадлива паплач, както всички останали „отговорни“ държавници у нас.Може би и тогава са крали и притискали хората, но не с тези мащаби.\nНе сте могли да пътувате по онова време – днес всеки може да отиде на запад и доброволно да стане роб на по-глупави и незачитащи човека хора… и много го правят. Един добър пример са студентските бригади. Днес имате свобода на словото, но въпроса е дали някой ви чува, защото всъщност няма такова нещо на практика, а само според конституцията. Днес можете да станете лесно студент и да отидете в голям град…за да бъдете накрая магазинер в някой магазин за мобилни телефони.Днес слушаме и много музика – такава с цици, голи жени и въобще уронващи морала на обществото. Можете да отидете на почивка на френската Ривиера…стига да имате пари… На много от вас ви върнаха имоти, както казах в един коментар скоро по 5 апартамента на Витошка, докато баща и син се обесиха от глад. (Аз още чакам своите земи от Одринска Тракия…все пак надеждата умира последна).\nДнес децата не четат, вместо това се колят.\nДнес живеем в постоянен стрес и страх от престъпността, вероятно хора като нас престъпниците все пак не са имали избор (или просто са имали куража, които ние няма да имаме никога) и са поели по лош път.\nДнес жените се продават…любовта отдавна не е фактор от значение (въобще не ми говорете другото, ама честно).\nДнес мечтаем повече, но нямаме нищо освен турските или китайските дрехи на гърба си и няколко дрънкулки.\nЖивеем в големи градове и плащаме големи наеми, цакат ни кой където свари – ток, телефон, интернет…списъка е дълъг.\nНавсякъде ни тъпчат, но ние търпеливо си седим, защото знаем, че ние сме пожелали това…и никой не ни е виновен. Аз търпеливо чакам своята революция.\nИмам правото на това и ще се възползвам. Не револючция за комунизма, не за капитализма, а революция за хората.\nот мръсния шибаняк, който пикае точно под вашата тераса\n9 септември, коментар, хейт\nThis entry was posted on септември 9, 2011, 10:32 am and is filed under Анализите на един луд, Гражданска позиция. You can follow any responses to this entry through RSS 2.0. You can leave a response, or trackback from your own site.


Ревю: OnePlus Nord 2 5G | Today Tech\nюли 30, 2021 юли 30, 2021 Pavlin Lukanov 1 Comment OnePlus, Смартфони\nOnePlus разширява доста агресивно предложенията си в средния клас като преди време ви запознах с един от най-новите ѝ модели Nord CE 5G, който предлага много прилични параметри за цената си. Сега идва ред и на най-новото предложение в серията, а имено наследника на оригиналния Nord – Nord 2 5G. Устройството споделя някои черти с Nord CE 5G, но надгражда в ключови области като камерата, което е от голямо значение за много потребители.\nOnePlus Nord 2 се предлага в Gray Sierra и Blue Haze, като за настоящото ревю разполагам с втория вариант, който е доста приятен. Конструкцията е от пластмасова рамка и стъклен гръб със защитно покритие Gorilla Glass 5. Дисплеят има отвор в горния ляв ъгъл за селфи камерата и тънки странични рами. Наличен е предварително приложен мек протектор.\nГърбът е с извивки от двете си страни, а секцията с основната камера е в горния му ляв ъгъл и наподобява доста на тази при флагманската серия OnePlus 9 с правоъгълна форма и големи отвори за два от сензорите. Отдясно са разположени бутонът за включване и Alert Slider, а отляво са копчетата за управление на силата на звука. Отдолу са позиционирани USB Type-C порт, слот за SIM карти и отвор за високоговорител. В комплект с модела идва бързо зарядно и прозрачен защитен кейс. OnePlus Nord 2 5G е с премиум изработка и заради стъкления гръб е по-тежък от Nord CE 5G.\nДисплей: 6.43″ Fluid AMOLED (1080 x 2400), 90Hz, 410 ppi, Gorilla Glass 5\nЧипсет: Dimensity 1200-AI с 5G модем\nПамет: 6GB/8GB/12GB LPDDR4X RAM, 128GB/256GB UFS3.1 за съхранение (няма слот за памет карта)\n50MP Sony IMX766, f/1.88 бленда, OIS\n8MP с ултраширокоъгълен обектив и 119.7 градуса зрителен ъгъл\nПредна камера: 32MP Sony IMX615 с бленда f/2.45\nОС: Android 11, OxygenOS\nБатерия: 4500mAh, 65W\nРазмери: 159.12 x 73.31 x 8.25мм, 189 г\nOnePlus Nord 2 идва с Fluid AMOLED екран с диагонал 6.43 инча, резолюция Full HD+, гъстота на пикселите 410 ppi и съотношение 20:9. Отличителната му черта е наличието на висока честота на опресняване от 90 херца, като тя може да се регулира динамично в зависимост от съдържанието. Свойствата на панела са много добри като той поддържа цветовите гами sRGB и Display P3. На практика екранът е идентичен с този при Nord CE.\nЦветовото представяне е консистентно, а има и сравнително висока яркост. Налични са и функционалности като Ambient дисплей, който показва данни на заключен екран, режим за четене и тъмен. И тъй като има AMOLED екран е наличен и вграден под него скенер на отпечатъци, който работи сравнително бързо и точно.\nВ основата на телефона е чипсетът от висок клас на MediaTek Dimensity 1200 с 5G модем и графичен ускорител ARM G77 MC9 в комбинация с до 12GB RAM и до 256GB UFS 3.1 памет за файлове. Няма опция за разширяване чрез памет карта. Чипсетът е доста способен и в комбинация с бързата памет за файлове и предостатъчно количество RAM, на практика почти всички приложения и игри ще вървят отлично. По време на работата с устройството останах с отлични впечатления в това отношение. Съвсем спокойно можете да ползвате модела и за гейминг.\nТелефонът има всичко необходимо по отношение на опциите за свързване, включително 5G, двубандов Wi-Fi 6, Bluetooth и NFC. Звуковата система включва стерео високоговорители и система за шумопотискане, но липсва жак за слушалки. Интересна е добавката на вибрационната система Haptics 2.0, при която ефектите са доста приятни и тактилни. Допада ми и наличието на Alert Slider, с който можете бързо да превключвате между режими на звънене, вибрация и тих.\nБатерията е двуклетъчна и с капацитет 4500 mAh като средно предлага до около ден и половина издръжливост с един заряд. Разбира се това зависи много от степента на натоварване, но при всички положения ще разполагате поне с ден автономия. Хубавото в случая е, че е налична технология за бързо зареждане с мощност до цели 65W, а това позволява зареждането на 60% от заряда за 15 минути, а изцяло за 30 минути.\nОсновната камера е тройна и включва 50MP сензор с бленда f/1.88 и оптична система за стабилизация. Сензорът е и част от конфигурацията на флагманите от серията OnePlus 9. Той използва технология за сливане на четири пиксела в един за постигане на по-висока светлочувствителност. В този режим, който е активиран по подразбиране, се заснемат 12.5MP снимки. Към него има и оптична система за стабилизация на изображението. Освен това са налични 8MP сензор с ултраширокоъгълен обектив и зрително поле 119 градуса, както и 2MP монохромен за боке ефекти.\nСнимките с главния сензор са с високо качество при оптимални светлинни условия, но резултатите са добри и при по-оскъдна светлина. Освен това е налична и ефективна система за оптична стабилизация на изображението. Достъпен е и зуум с кроп, при който качеството също е на прилично. Наличен е и ефективен нощен режим, който постига някои доста добри кадри и в тъмна обстановка. Трябва да отлича и опцията за използване на статив и по-дълга експозиция, с която нощните снимки стават доста впечатляващи.\nВградена е система с изкуствен интелект (AI) за разпознаване на до 22 сцени и прилагане на съответните настройки за по-добри резултати. Има и режим за подобряване на видео заснемането, както и Dual View Video за едновременно снимане с основната и селфи камери. Заснемането на видео е до резолюция 4K при 30 кадъра в секунда като с е поддържат и режими за супер забавен каданс и таймлапс. Сензорът с ултраширокоъгълен обектив постига добри резултати основно при оптимална светлина и ще ви позволи да заснемете по-обширни сцени.\nПредната камера е 32-мегапикселова, а очаквано качеството на снимките е добро. Налични са някои полезни режими, включително с опции за разкрасяване. Камерата се използва и от системата за отключване с лицево разпознаване.\nВ софтуерно отношение е използвана Android 11 с OxygenOS 11.3. Този интерфейс донякъде си прилича със стоковата версия на операционната система, но разбира се има и редица разлики. Добавен са някои допълнителни приложения и панелът с бързи настройки има доста по-различна визия. Хубавото тук е, че дизайнът на почти всеки елемент може да бъде персонализиран. Интерфейсът е бърз и работи отлично, благодарение и на добрите параметри на телефона.\nСред функционалностите са тъмен и Zen режими, както и множество опции за always on display (AOD). Освен това от компанията са приложили софтуерни оптимизации за гладка работа, а устройството ще получи 2 години обновления на операционната система и три за сигурността.\nOnePlus Nord 2 5G е отличен наследник на популярния оригинал. Цените са 409 евро за базовата комбинация от 8GB RAM + 128GB за файлове 499 евро за 12GB + 256GB. За настоящото ревю разполагах с топ конфигурацията, но не очаквам да има значителни разлики в производителността и при базовата версия. Телефонът определено е отлично предложение в средния клас, като предлага някои флагмански параметри с цена от около 800 лв. В това число получавате топ производителност, доста добра камера и технология за бързо зареждане.\n← Новата серия edge на Motorola е доста обещаваща\nБулсатком обновява тв каналите си с ново съдържание →\nРевю: Huawei Watch GT Active Edition – винаги в готовност\nюни 9, 2019 Pavlin Lukanov 2\nРевю: OnePlus Nord N10 5G\nянуари 19, 2021 Pavlin Lukanov 1\nКратко ревю: Genesis Argon 200\nянуари 2, 2020 Pavlin Lukanov 0\nOne thought on “Ревю: OnePlus Nord 2 5G”\nPingback: Нов ъпдейт намалява консумацията на енергия при гейминг с OnePlus Nord 2 | Today Tech


Нашите служители са тук , за да отговарят на вашите въпроси и да направят вашето посещение в болница Люлин комфортно и ефективно.\n"СМДЛ Артро Лаб" ООД е създадена през 2011г. въз основа на опита и традициите в добрата лабораторна практика, установени в медико-диагностичната лаборатория на "МЦ Артро" ООД. Дейността на самостоятелната медико-диагностична лаборатория се състои в извършване на клинико-лабораторни и микробиологични изследвания.\nОбразната Диагностика към МБАЛ Люлин включва съвременна апаратура, включваща - конвенционални рентгенови апарати и съвременен ехограф.\nЛекарите, работещи в клиниката по образна диагностика са профилирани специалисти в различните подспециалности като спешна образна диагностика, гастро-интестинална рентгенология, уро-генитална рентгенология, мускуло-скелетна рентгенология, торакална рентгенология, сърдечно-съдова рентгенология, коремна ехография, ехокардиография, гинекологична ехография, ставна ехография. Специалистите ни в клиниката по Образна Диагностика работят по европейските стандарти прилагат иновативни техники на изследване в отделните сфери на специалността.\nЕМГ- Това е електрофизиологично изследване, използвано за диагностициране на мускулни заболявания и заболявания на периферните нерви.\nЕМГ може да се проведе при различни състояния на мускулите - в покой, под напрежение, при произволно съкращение. Продължителността на процедурата е от 30 минути до един час. По време на изследване пациентът се намира в легнало или в седнало положение. В мускула се въвежда игла (електрод), която регистрира електрическите потенциали отначало в състояние на покой, след това по време на съкращението. Резултатът представлява графика, подобна на електрокардиограма.\nЕЕГ - Електроенцефалограмата е изследване, с помощта, на което се измерва електрическата активност на мозъка. Върху главата се прикачват специални сензори – електроди, които са свързани към компютър. Компютърното устройство записва електрическата активност на мозъка, а с помощта на монитор или на хартиен носител може да се получи информация. При определени условия като гърчове се променя нормалната електрическа активност на мозъка.\nЕКГ Холтер- представлява ЕКГ запис за дълъг период от време - най-често 24 часа. Обикновеният ЕКГ запис документира много кратък период от време - обикновено по-малко от 1 минута. Твърде често обаче пациентът има периодични оплаквания от прескачане на сърцето или сърцебиене, а стандартната електрокардиограмата не открива отклонения. В тези случаи може да се направи ЕКГ Холтер - можем да установим нарушения в сърдечния ритъм през различни части от денонощието. Ако по време на изследването пациентът има отново оплаквания е добре да се запише точният им час. Така може да се установи дали по време на оплакванията е имало нарушение в сърдечния ритъм - тоест дали оплакванията се дължат наистина на такъв проблем.\nЕКГ Холтер може да се направи и в други случаи - когато стандартното ЕКГ установява някакви нарушения и искаме да установим през каква част от денонощието те са налице, тоест колко са чести. При проследяването след оперативна корекция на някои вродени сърдечни заболявания също периодично се прави ЕКГ Холтер.\nИзследването е напълно безвредно. Поставят се лепенки-електроди на определени места на гърдите. Те се свързват с електроди с устройството, което извършва запис и го запаметява. Устройството е поставя на колан на кръста - под дрехите. След това пациентът прекарва един съвсем нормален ден с обичайните си активности. След 24 часа (по-рядко 48 часа) устройството се сваля и информацията, записана в паметта се прехвърля на компютър.\nВелоергометрията е диганостичен тест, който лекарите използват, за да поставят диагнозата исхемична болест на сърцето . Тестът позволява на лекаря да види как работи сърцето по време на физическо натоварване.Велоергометричният тест може да бъде наречен също и стрес тест, стрес ЕКГ (електрокардиограма) или работна проба.\nПо време на теста пациентът е качен върху велоергометър и към гърдите му са закачени електроди. За електродите са закачени кабели, които свързват пациента с апарата. По този начин се извършва последователен ЕКГ запис на сърдечната дейност на пациента, проследява се сърдечната честота и кръвното налягане по време на физическото натоварване. На всеки 2-3 минути натоварването се увеличава. Целта на изследването е да се търсят ЕКГ белези, които насочват вниманието за евентуална миокардна исхемия, промените в кръвното налягане и сърдечната честота, тоест как работи сърцето в покой и при натоварване. При пациенти, които страдат от захарен диабет, имат предходна сърдечна операция или коронарография, в последните часове имат нестабилна хемодинамика (отразена чрез непостоянство на артериалното налягане) или пък персистиране на исхемичните ЕКГ данни, съществува повишен риск при извършването на велоергометрия, поради което тя и не се прави.


envirounment variable (pkg-config)\nАвтор Тема: envirounment variable (pkg-config) (Прочетена 6188 пъти)\n« -: Nov 03, 2012, 19:12 »\nздарвейте, опитвам да компилирам gnome-do в Убунту10.04 от сорса и след ./configure ми връща следната грешка\nconfigure: error: Package requirements (gconf-sharp-2.0) were not met:\nNo package 'gconf-sharp-2.0' found\nAlternatively, you may set the environment variables GCONF_SHARP_20_CFLAGS\nand GCONF_SHARP_20_LIBS to avoid the need to call pkg-config.\nразбирам, че трябва да променя променливите на средата, така че да си избегне грешката, но... чета ман страницата на pkg-config и, признавам английския не ми е силната страна, не ми става съвсем ясно как да го направя. ако някой знае как се прави това, ще съм му много благодарен. лека вечер.\nп.с. не ми казвайте да го инсталирам със синаптик или с apt-get install gnome-do, искам да го компилирам\nedit: пакета gconf-sharp-2.0 го няма в хранилищата на Убунту и в PPA го няма, така че, променливите на средата трябва да се пипат.\n« Последна редакция: Nov 03, 2012, 19:36 от satir »\nRe: envirounment variable (pkg-config)\n« Отговор #1 -: Nov 03, 2012, 20:41 »\nЦитат на: satir в Nov 03, 2012, 19:12\nСпоред мен проблемът ти е това. Пакетът gconf2 е сред зависимостите на gnome-do (справка тук), така че трябва да го инсталираш, за да продължиш нормално с инсталацията. А предложението за промяна на PKG_CONFIG_PATH... системата ти го предлага, предполагайки, че щом не намира нужната зависимост в текущо указания път в тази променлива, може би пътят е друг и да го промениш. Преди това, обаче, трябва да инсталираш нужните зависимости и след това, ако се налага, да променяш променливи на средата, свързани с тях\n« Отговор #2 -: Nov 04, 2012, 05:33 »\nneter, здрасти не съм тe срещал от 100 години\nимам го инсталиран gconf2 и не разбирам защо не се получава. четох няколко примера как се прави, но не искам да пипам без да съм съвсем сигурен, какво точно се иска... до променливите опира, защото аз го имам инсталиран тоя пакет (gnome-go-0.8.3.1). разбрах че се прави с командата "export" но не ми стана ясно в моя случай кое и къде да експортирам.\n« Отговор #3 -: Nov 04, 2012, 11:31 »\nИска ти gconf-sharp-2.0, което мисля е част от моно, поне шарп си беше от моно. Също имай предвид, че е по-вероятно да ти иска dev пакета, пробвай да инсталираш някой метапакет от моно. Знам, че съм леко офтопик, понеже не за това питаш, но не зная как да го експортнеш, виж опциите на configure или make (дори не помня кое от двете имаше опции, че напоследък все деб пакети правя )\nEdit: Опитай с mono-2.0-devel пакета.\n« Последна редакция: Nov 04, 2012, 11:37 от tolostoi »\n« Отговор #4 -: Nov 04, 2012, 17:35 »\nот моно е, добре си спомняш. сега го инсталирам (devel пакета), а той повлече след себе си още дузина библиотеки . ще опитам като се инсталира. но се налага извода че трябва повече да се чете за променливите на средата или да се учи английски, а по-скоро и двете . иначе mono го тества в началото на конфигурирането и го маркира с "yes".\nне стана с dev пакета. инсталирах gtk-sharp2-gapi и се получи, сега обаче ми иска glade-sharp-2.0. очевидно sharp си иска и това си е. както и да е, май ще си поиграя още доста\n« Последна редакция: Nov 04, 2012, 17:42 от satir »\nKdm config? Как?\nХардуерни и софтуерни проблеми paveldikov 0 3991 May 12, 2006, 15:54\nНастройка на хардуер detence 0 1425 Jan 08, 2007, 17:05\nавтоматично генериране на .config?\nХардуерни и софтуерни проблеми tarator 5 2813 Sep 29, 2008, 02:12\nАвтоматично генериране на .config файл\nКонкурс bash-майсторът zeridon 2 22392 Nov 12, 2008, 16:07\nЗапазване на environment variable при sudo su -\nНастройка на програми synner 3 1263 Sep 28, 2017, 16:10


Отряд с особено предназначение — Кабала, наука и смисъл на живота\nPosted on май 10th, 2011 at 18:45\nВъзпоменателен ден на падналите воини във войните в Израел\nБих сравнил еврейския народ с отряд командоси, които са изпратени с особена задача. По пътя отрядът се сблъсква с различни проблеми, част от бойците търпят неудачи, други успяват повече: по-добре разкриват самата задача.\nДа допуснем, че са ги изпратили на друга планета, за която нищо не е известно, и в хода на работата те са длъжни сами да анализират ситуацията и да вземат решения, за да могат в крайна сметка да завоюват нова територия.\nТази група преодолява всевъзможни препятствия, промъква се през джунглите и блатата, пресича пустини, води вътрешен разбор, преживява раздори и обединения. Не му е лесно на отряда с особено предназначение, изпратен да завладее Земята.\nМисля, че такъв пример може да характеризира сражението, което водим, и да обясним особения подход, особената сметка с падналите другари и с тези, които ни теглят напред, проправяйки пътя. Процесът се състои от множество етапи. Това е истинско приключение, история на кръгооборта на душите, които една след друга изпълняват получените заповеди, докато не достигнат до решаващия етап: добрали се до нужното място, те трябва да се подготвят за последния бой.\nИ всичко би било добре, ако събитията се развиваха като в приключенска книга, ако ние бяхме подобни на първооткривателите на нови земи, извършили пътешествие през океана, воювали с аборигените, покорявали ги, сключвали с тях съюз и т.н.\nНо ние водим друг тип война – вътрешна, а не външна. Не можем да дадем воля на себелюбието си и в дружни егоистични редици да се понесем към външния враг с развято знаме. Не можем да задействаме всички свои естествени начала: завист, ненавист, въжделение, щестлавие, властолюбие, за да можем със сила да се сдобием с победа. Тук се извършва съвсем противоположен процес: всички заедно сме длъжни да успеем във вътрешната война.\nВсе ни се струва, че трябва да победим външния враг. А в действителност това е само игра на въображението. Ако победим себе си, външният враг ще изчезне – а за сега сме принудени да се сражаваме с него, за да спечелим време. Защото докато пребиваваме в непоправено състояние, като следствие се образува понятието време и ще ни се наложи да действаме и на материално ниво, за да освободим за себе си място и време за духовно действие.\nЗатова се намираме в свят, целият разделен на две: едната част е материална, а другата – духовна. Съответно ние трябва да се отнасяме така и към другарите си: част от тях участват с нас в материални сражения, а друга част – в духовни. И едните, и другите имат важен принос в тази велика война, целта на която е достигане до края на поправянето.\nКакто пише Баал а-Сулам, много другари падат по пътя и много още падат на полето за сражения, както вътрешни, така и външни, но като цяло всички те са отдали живота си в похода към целта на творението и затова техните души преминават през кръгооборот и отново застават в строй, докато не поправят всичко, достигайки до единство и сливане.\nЩо се отнася до нас, ние сме длъжни да гледаме не в миналото, а в бъдещето и да се стараем да водим вътрешни сражения, благодарение на които външните боеве максимално ще се съкратят.\nУрок на тема „Народът на Израел“, 09.05.2011\nМолитва от осемнадесет сфирот


С 10$ към звездите :)) | Вашите покер блогове | PokerStrategy.com Forum\nС 10$ към звездите :))\nАз съм Тихомир и реших да започна своя покер блог. Играя покер от половин година. В началото започнах в PokerStars като първо играх съвсем малко Fixed Limit, а след това започнах да играя SNG турнири. След няколко дни попаднах на PokerStrategy - отворих си сметка в Full Tilt и си получих бонуса там. Започнах да играя SNG турнири с 9 човека - на няколко пъти не спазвах управлението на банката - първия път имах късмет, но следващите два пъти съответно бях наказан за това Така се научих че управлението на банката е едно от най-важните неща в покера и от тогава не съм си правил повече експерименти!\nСлед всичките ми изкачвания и падения във FullTilt успях да събера 210$. За съжаление ми се наложи да си изтегля цялата банка - щях да имам възможност да депозирам отново пари след две седмици. На мен определено не ми се чакаше две седмици - исках да продължа да играя. В PokerStars си бях оставил 10$ (и аз не знам защо го бях направил, но явно че е имало защо) След като прерових сайта разбрах, че единствените турнири, които мога да играя с тази банка там са турнирите с вход 0.25$ с 45 играча - все пак имах 40БИ за тези турнири\nИ така започнах да ги играя - до тогава не бях играл турнири с 45 човека. Въпреки смешната си входна такса се оказа, че тези турнири могат да бъдат доходоносни. Реших да започна да увеличавам броя на масите на които играя. Изтеглих си програмата TableNinja и постепенно започнах да увеличавам броя на масите докато достигнах до 15 маси. Започнах да играя само такива турнири на сесии от по 4 часа, като през цялото време играх на 15 маси едновременно. И така докато банката ми стана 101$ Ето гo и резултатaтa:\nИграчите на това ниво са безумно слаби - направо си подаряват парите - и след 519 изиграна турнира ROI-то ми все още беше 70%.\nС тази банка реших да започна да играя турбо турнири с вход 1.10$ с 45 играча. Играя ги от една седмица, като играя средно на 12 маси едновременно. До тук съм спечелил 84$ от тях и банката ми вече е 185$. Когато ги направя 240$ ще започна да добавям и 3.25$ турбо с 45 играча.\nЩе се радвам много ако има и други потребители на PokerStrategy, които играят тези турнири и искат да споделят опита си от тях В PokerStrategy има само няколко видео материала за този вид турнири, а аз определено искам да се развивам и търся всякаква информация свързана с тях. Преди няколко дни реших да намеря кои са най-успешните играчи в PokerStars на тези турнири освен boku87 По някой път си отварям масите на които играят те и просто ги наблюдавам как играят.\nДругото нещо, с което трябваше да се науча да се справям освен управлението на банката за мен беше тилта! Особенно когато играя на много маси е много опасно ако се тилтна Този тип турнири имат доста голяма вариация. В една от сесиите имах случай 32 турнира подред да не вляза в парите но накрая на сесията направих 2 първи места и 1 второ и пак излязах напред Истинската победа за мен в тази сесия беше че не се тилтнах Иначе за изминалите 6 месеца строших 4 мишки и 1 клавиатура докато се науча да не се тилтвам Общо взето престанах да се тилтвам като спрях да си гледам банката докато играя.\nЦелта ми в дългосрочен план е да достигна до най-високото ниво на тези турнири, което е с вход 60$. Не знам как ще се случи това и как точно ще го направя, но знам че мога да го направя - най-малкото защото много хора преди мен вече са го направили, което означава че е напълно възможно!\nИначе всеки ден отделям време да анализирам собствената си игра, както и да чета нови материали и да гледам обучителни видео клипове - мисля че това е много важна част от развитието ми.\nЩе гледам да пиша редовно тук как се развиват нещата при мен.\nЖелая ви успех по масите на всички!\nУспех! Аз играех на тези турнири преди да попадна на pokerstrategy. Наистина има много риба в тях и успях да направя 2$ подарък до около 15$ без много покер знания. В момента не играя турнири изобщо защото се специализирам в друг формат с началния капитал в друга зала. Ако наистина се тилтваш сравнително лесно те са идеални за теб защото можеш да загубиш доста ограничена сума пари. Учи се и ще сполучиш!\nБлагодаря ти за пожеланията! Успех и на теб в покер формата, в който си избрал да се развиваш\nНе съм писал скоро тук - ето как се развиват нещата при мен. Всичко вървеше много добре с турбо турнирите в PokerStars с 45 човека - 1.10$ бай ин, банката ми беше станала 210$ и бях съвсем близо до качването на следващия лимит, след което за два дни изгубих 70 бай ина. След като ми се случи това нещо, реших да спра да играя за една седмица. През тази седмица се отдадох изцяло на обучение и анализ на играта ми - прочетох много голяма част от статиите, които успях да намеря в интернет за този вид турнири, изгледах и много обучителни видеа - има много полезно видео в испанската общност:\nSNG: Torneos Sit & Go SR $3,25 y 45 Jugadores\nа в полската общност има цяла четиричасова сесия - тук е първата част:\nS'n'G / Turnieje 45/180 pt.1\nСлед това прекарах няколко дни в анализ на турнирите, които съм изиграл. Разгледах и доста ситуации в SNG Wizard. Това което разбрах е че причината за този даунсуинг от 70 байина определено беше в мен. Играл съм прекалено тайт в късния етап на турнирите, поради което достигах често до финалната маса, но почти винаги бях с малък стак и завършвах на последните места, а истинските пари в тези турнири са в първите три места и мисля че винаги трябва да играя за тях, а не просто за да вляза в парите\nИ така преди една седмица реших да започна да играя отново този вид турнири. Промених си значително стила на игра, особенно в етапа на пуш или фолд, когато влязът антетата играя много агресивно и loose. Гледам и никога да не оставам със стак по-малък от 5ГБ. Това което се случва, като играя така е че или стигам до финалната маса със среден/голям стак или вообще не стигам до нея. Ето го и резултата от изиграните от мен турнири през последната една седмица:\nИзиграл съм 216 турнира с 77% средно ROI. Естествено 216 турнира не са кой знае колко за да си правя някакви изводи от тях, но определено съм доволен от постигнатия резултат, а и като се има в предвид че преди да си променя стила на игра средното ми ROI беше 25% - мисля че е доста добре\nКато цяло мисля че този тип турнири са доста доходоносни и много се надявам скоро в PokerStrategy да има обучителни видеа и за тях поне на английски език\nКъм края на седмицата смятам да премина на по-горния лимит, който е 3.25$.\nТова е за сега от мен. Успех по масите на всички\nТази публикация е била редактирана 1 път(и), последно от jalturko: 18.02.2010 12:57.\n[/quote] +1 даже искам да ти благодаря за тези две видеа бях прегледал всички ама явно съм ги пропуснал..\nИма и друг проблем то си има качени клипове обаче статуса не ни го позволява ..аз самичък се обучавам записавам си сесиите и след това си преглеждам проблемните ситуации и се вижда къде е грешно и къде не\nКато няма друг начин за сега ..така ще е поне докато не стана злато а това не знам как ще стане с по 0.1 рейк на турнир..\n216 снг-та със 77% ROI е невероятен резултат!\nАз съм нов при тях и съм изиграл 111 с 21.6% ROI среден bi 10,27$ и нещо ми куца на ФТ или малко преди нея. И аз се надявам на 45man видео материали в скоро бъдеще. Играя във ФТ където е доста по-различно - няма анте и по-loose кражбите и пушовете ми не винаги са на място.\nБлагодаря за видео материалите, никога не съм разглеждал такива извън английската/немската общност, не знам колко ще ми помогне след като испански не говоря (имат латински корени някой думи, тях ще разбера )\nПродължавай в същия дух, с интерес ще следя блога ти!\nМисля, че добре си започнал развитието си. Най-вече щом анализираш и развиваш играта си. След известно време и тилта ще намалее значително(или напълно изчезне). На ниските нива наистина има много слаби играчи, но както си забелязал може да имаш период на голям даунсуинг(100на СНГ), затова най-важното е да си емоционално стабилен и подготвен. Продължавай в същия дух!\nИ аз през изминалата седмица се пробвах да играя във FullTillt турнири с 45 човека - главно защото сметката ми там е тракната към PokerStrategy, докато в PokerStars не е и не мога да трупам Strategy Points докато играя там. Изиграх около 100-тина на най-ниския лимит - около 30% ми беше ROI-то. Определено има огромна разлика между тях и турбо турнирите в PokerStars - даже мисля че съвсем различни стратегии трябва да се използват за двата вида турнири. Аз лично реших да продължа да играя във PokerStars, защото във FullTillt няма турбо турнири с 45 човек. В PokerStars това са и най-играните турнири и е пълно със слаби играчи , особено след популяризирането на предизвикателството на boku87, който играе точно този вид турнири, мисля че все повече хора вдъхновени от неговия успех се опитват да ги играят - като се замисля и аз започнах поради същата причина да ги играя\nЕстествено във FullTillt също могат да бъдат много доходоносни турнирите с 45 човека - bah22 е доказателството за това\nУспехи и на теб!!!\nТази публикация е била редактирана 1 път(и), последно от energetical: 18.02.2010 17:55.\nБлагодаря ти bah22! Наистина е много важно да съм психически подготвен! Интересувам се от психология от доста време и имам контакти с доста психолози - даже скоро във Варна (от където съм аз) ще започнем да организираме семинари за личностно развитие.\nИнтересното при мен с тилта беше, че въпреки че знам толкова много неща за емоционалната система на човека не можех да си обясня защо се тилтвах толкова лесно, докато в крайна сметка преди две седмици в една от психологическите статии в PokerStrategy разбрах защо се получава така. Аз се тилтвах главно когато вляза All in префлоп с по-силни карти от на опонента им и след това изгубя ръката след картите на борда. От статията разбрах че се тилтвам, защото аз очаквам че когато имам по силни карти от опонента ми, аз трябва да победя - и когато това нещо не се случи, емоционалната ми система не може да го приеме и тъй като не зависи от мен какви карти ще се паднат на борда аз се тилтвах. Осъзнаването че в покера има неща, които не зависят от мен ми помогна в много голяма степен да се справя с тилта.\nУспехи и на теб, аз редовно ти следя блога и ти си голямо вдъхновение за мен\nЗдравейте отново Реших да споделя няколко неща за себе си В три области са ми най-големите интереси и това са: 1) музиката 2) покера и 3) психологията. С музика към момента се занимавам непрофесионално, но скоро смятам да и обърна сериозно внимание и на нея Предимно създавам електронна музика, но от време на време и някое друго рок парче\nРеших да споделя с вас една от песните си, която я създадох преди няколко месеца. Направих и и клип, за да бъде достъпна за повече хора. Това е песента:\nЩе се радвам ако споделите мнението си за нея\nАко ви хареса самата песен можете да си я свалите с хубаво качество от тук:\nБраво energetical.Парчето е хубаво.На мен лично щте ми е много интересно да чуя и нещто което си направил в стил рок,хард или хейви(просто това е мойта музика)\nТази публикация е била редактирана 2 път(и), последно от energetical: 26.02.2010 15:01.\nРеших да напиша един кратък пост във връзка с това, че от утре преминавам на по-горен лимит. Общо през последните две седмици съм изиграл 486 турбо турнира с 45 човека с вход 1.10$. Ето го и резултата:\nКато цяло съм доволен от играта си и най-вече от това че вече съм много по издържлив на тилт Доста ми беше трудно да се справя с него, но вече съм абсолютно спокоен когато играя и каквото и да се случва по масите успявам да запазя самообладание\nПродължавам естествено всеки ден да отделя време да се обучавам и да анализирам собтвената си игра. Всички видеa, които ги има в PokerStrategy за този вид турнири ги изгледах отново. В момента препрочитам отново и всички статии.\nДнес PokerStars решиха да ми направят един подарък Бях останал на едната маса с 2ГБ, т.к. изгубих предната ръка и след рейза на играча преди мен реших да вляза All In с J9s. На борда за мое щастие излязоха 7,8 и 10 от същата боя и така направих Стрейт Флъш. Забележете играча от лявата ми страна каква физиономия направи след като видя, че на Търна ми излезе Стрейт Флъша :\nБанката ми вече е достатъчно голяма за да започна да играя турбо турнири с 45 човека с вход 3.25$. От утре започвам да ги играя тях\nПожелавам си и на тях да се представя така добре, както на еднодоларовите\nМного ти се кефя на успехите ! Давай само така .... напред и нагоре!\n:? интересно ми е какво става\nТази публикация е била редактирана 6 път(и), последно от zebrahman: 29.07.2010 11:37.


През мен :: Достойните да връчват\nНаскоро научих, че от 2003 година насам един вестник "всяка година отличава обикновени хора от градове и села с големи сърца, извършили необикновени дела - спасявали човешки животи, помагали безкористно на хора в нужда, проявили храбрости или щедрост, дарявали радост, направили добро без някой да ги е молил" (цитатът е от сайта на вестника, което оправдава словосъчетание от типа на "села с големи сърца, извършили необикновени дела ").\nВъв връзка с това си ново знание (а и като бивша учителка) предлагам на желаещите да сглобят изречения с подлог, сказуемо и пряко допълнение, като използват по една опция от всяка от колонките. Участниците в първата и третата колонки по желание на конструктора могат да си сменят местата. Допълнителните пояснения към премиерите са, за да се подскаже позицията ми по въпроса:\nДа вземем най-простото изречение:\nПремиерът връчи парична премия на дядо Добри.\nЯсно ли е какво искам да кажа? При това е без значение кой от тримата посочени премиери го е направил и дори е без значение какво точно е връчил на дядо Добри. Написах "парична премия", за да редуктирам до абсурд.\nНякакви хора с, да не кажа съмнителни, но с недоказани нравствени достойнства, дават нещо на хора с доказани такива.\nПомислих си: кой е този, който има право да раздава награди за човечност? Или пък: а редно ли е самият дядо Добри да ги връчва? Ами да ги получава?\nЗащо се прави цялата тази церемония?\nТова ли е начинът да се заразят и другите с човечност?\nХич не ме бива да обяснявам очевидни неща, особено ако се пазя от патетизъм, но все пак ще кажа: участниците в третата колона са в Доброто. Доброто не предполага суета, корист, не предполага да се прибереш вкъщи и да си броиш премията... Доброто е там някъде, при Пътя, Истината и Живота (независимо от религията). То не получава награди и не раздава награди.\nНякой път, ако успея да формулирам мислите си по-точно, непременно ще го направя. Засега само бих препоръчала на авторите на мероприятието да измислят друг начин да подскажат на зрителите, че Добро има и има и такива хора, които го носят. И че това е вдъхновяващо.\nСетих се за темата, защото попаднах на следната страница от "Пътят към Литъл Дриблинг" на Бил Брайсън:\nТагове: достойни българи,\nПОРЕДНИТЕ ИДИОТИ С ПОРЕДНАТА ИДИОТСКА ИД...\nПОЛИЦАИ С ЧЕСТ И ДОСТОЙНСТВО\nЗа техническата страна на девствеността в рая\nI'll be back:) За твоите постове ми трябва повече време за четене;)


7 февруари 2020 11:44 5554 прочитания\nTesla не е като другите автомобилни производители в опитите си да "ускори трансформацията към устойчива енергия". Мисията на повечето компании е не толкова да спасят планетата, колкото да продадат колкото се може повече коли. Въпреки технологичния си напредък при електрическите коли Tesla все още има проблеми с това да произвежда масово автомобили. В последно време обаче компанията започна да достига собствените си производствени цели и дори работи на печалба. Подобни скромни постижения привличат още повече инвеститорите. Пазарната капитализация на Tesla премина кота 100 млрд. долара през януари и вече изостава само от един автопроизводител - японският гигант Toyota. Фирмата струва повече от германската Volkswagen, която миналата година произведе над 10 млн. коли, 30 пъти повече, отколкото Tesla. Tesla струва на борсата два пъти, повече отколкото премиум конкурентите си BMW (пазарна капитализация 47.5 млрд. долара) и Daimler (51.2 млрд. долара).\nМоже и да се печели\nПоследното доказателство, че Tesla най-накрая се доказва като производител, дойде с отчета на компанията за четвъртото тримесечие. След години на загуба фирмата отчете печалба от 359 млн. долара за второ поредно тримесечие (макар все пак да е на годишна загуба). Изпълнителният директор Илън Мъск беше необичайно сдържан и въпреки това отбеляза, че приходите за 2019 г. са 20 млрд. долара, без компанията да е харчила пари за реклама. По-рано през месеца Tesla обяви и данни за доставките си, които се харесаха на анализаторите и показаха, че фирмата е излязла от "производствения ад" на масовия Model 3, както се беше изразил самият Мъск за проблемите на Tesla преди две години.\nПечалбата и производството не са единствените причини Tesla да се разглежда като част от големите производители на коли. Новите продукти и заводи също се движат по план. Пикапът Cybertruck, който беше показан от Мъск през ноември, трябва да се появи на пазара през 2021 г. Тази година Tesla ще започне производството на SUV колата си Model Y, както и спортната Roadster. Производството на Model 3 в новия завод Gigafactory в Шанхай показва също, че компанията може да се справя с проблеми много по-бързо, отколкото конкурентите си. Заводът беше изграден за 11 месеца. Скоро ще се появи и нов такъв, този път в Германия.\nЗащо Tesla е по-скъпа от традиционните производители\nАко всичко върви по план, Tesla ще прави по 2 млн. автомобила на година през 2030 г., а маржът на печалбата ще бъде средно 8.3%, сочат изчисленията на инвестиционната банка Morgan Stanley. Това би довело фирмата до нивата на производство и печалба на BMW и Daimler - при това нивата в момента, преди да бъдат ударени от огромните инвестиции в електрификация именно за да достигнат Tesla и да се справят с новите европейски правила за емисиите.\nВъпросът е защо Tesla струва два пъти повече от тях сега? На първо време, технологията за електрически коли на компанията е недостижима за всички останали. Tesla също така не носи със себе си тежестта да променя бизнеса си от производство на коли с вътрешно горене, припомня швейцарската инвестиционна банка UBS. Това може да я направи най-печелившият автопроизводител в света.\nАмериканската банка Jefferies посочва, че по-силно финансово представяне в отчетите ще позволи на Tesla да мисли отвъд производството на коли. Банката спекулира, че фирмата ще потвърди, че работи върху "батерия за милион мили", която ще постави нов стандарт в издръжливостта на батериите за коли.\nАмбициозното разширение на компанията крие и своите рискове: високи разходи за труд, гаранционни проблеми и много конкуренти (включително и от Китай), които искат да скъсят технологичния разрив.\nКъм момента обаче Tesla продължава да се оценява от инвеститорите като технологичен гигант заради промените, които носи в индустрията. Те изглеждат съгласни компанията да продължи по този път. Но ако очакваните печалби не се осъществят, те вероятно ще оставят ключовете на таблото.\nАкциите скочиха със 112% от началото на годината\n17%, 20%, 10%, 7%, 10% - така изглежда скокът на акциите на Tesla в няколко отделни дни на Уолстрийт от началото на годината. Към затварянето на пазара във вторник създадената от Мъск компания е поскъпнала с внушителните 112% през 2020 г. По този начин производителят на електрически автомобили струва повече от General Motors, Fiat Chrysler Automobiles и Volkswagen, взети заедно. Не е изненада, че на Wall Street има много учудени и респектирани - нито една друга акция от Nasdaq 100 не е спечелила дори една четвърт от началото на 2020 г.\nВъпреки това има няколко конкретни обяснения за скока, анализира Bloomberg. Той може да е резултат от факта, че изпълнителният директор Илън Мъск осигури рекордни приходи и печалба за четвъртото тримесечие, или се дължи на откриването на новия завод в Китай, или е изключителен случай на FOMO (Fear of missing out - страх да не изпуснеш нещо, един от най-странните, но същевременно с това видими последици от влиянието на интернет), който обхваща инвеститорската общност. Или е комбинация от всички фактори. Съществува и обяснението, че традиционните производители на автомобили трудно ще настигнат Tesla на пазара на електромобили и компанията на Мъск дълги години ще е лидер на него.\nколи автомобили Tesla


• шапката на факта,\nКак да изберем и да носи шапка.\nДо 1950 шапката, носени от всички хора без изключение. Се показва на улицата без шапка беше като че от къщата без риза. След войната, мода и нрави по-прости и шапки почти изчезна от мъжкия гардероб ... за триумфално завръщане след 60 години.\nHat - това е не само стилен, но и функционален аксесоар. Тя не успя прикритие коса или плешивина расте, ще държите главата си топла и предпазване на очите от слънцето. Освен шапка добавя стил на личността, и поставя акцент в облеклото. Остава само да изберете подходящия стил на прическа.\nКласическа шапка, има закръглена форма, тясна област и малка козирка. Дълго време той е бил свързан с работническата класа, защото тя е много популярна с италиански и британски шофьори майстори. В днешно време за ОСП в ретро стил се превърна в моден аксесоар, който може да "съживи", дори един прост ансамбъл от дънки и тениски.\nFedor - шапка, изработена от филц, панделка, преплетени с меки области, които могат да се увеличават и намаляват. За мнозина тя е позната от филмите на американските гангстери. Тази шапка не е необходимо да се носят с дънки и тениска, поло, но тя е идеална за костюми, класически ризи и шлифери.\nИмето на тази шапка се дължи на факта, че формата му прилича на очертанията на британската Pork Pie. Fedora става популярен в края на XIX век, а днес той е една от основните характеристики на гардероба на джаз музиканти и групи в стила на ска.\nДруг вид на Фьодор - филцова шапка с обърнати маржове и корона на пресечен конус (често с пъти по-горе), украсени с широка панделка. През 20-ти век, тази шапка са били най-вече политици и дипломати. По-късно той стана маркови аксесоари Кръстникът. Подобно на Теодор, тази шапка е подходяща за костюми, класически ризи и шлифери.\nТесни мъжки шапки полусферична форма, с малко обърнати полета се счита икона на британски стил. В днешно време саксии никой носи, с изключение на страните тематичните в стила на 1910-те, но връщането им към модата е повече от вероятно.\n1. Push назад шапка дава своя собственик открит и приятелски усещане.\n2. Шапката смъкна над очите му, изображението добавя мистерия.\n3. Леко изместен на една страна шапка е подходяща за бизнес срещи и преговори.\n4. да свали шапката си, преди да влезе на асансьор, ресторант или нечий дом.\n5. Въпреки че приветства познатото, можете да се докоснете полета шапки страна.\n6. На среща с позната дама трябваше да се вдигне шапката.\n7. При звука на националния химн да свали шапката си и се притиска към гърдите си в областта на сърцето.\nРъководство стил на обличане\nЗащо религиозните евреи като облекло\nОтново на училище: тя изглежда като училищна униформа в различните страни\nЖител на Якутск продава единственият в света капачка на вълна мамут\nУчилищна униформа в различните страни\nУжасната модата последно\nПризнаци на мода 90: киселина цветове и стърчат бретон\nПодробности гардероб, които можете да намерите Елизабет II\nКакто и да е, лятна рокля, колекция, dushegreya и други случайни дрехи руските селяни\n"Пинк дамска кола" 1950\n10 игри за компании, които не се отегчават\nОскар за стил


26 ноември, 10:00 / Tribune\nНямал и роуминг, близките му се опасявали от най-лошото\nВ последния момент млад мъж не се качва на изгорелия автобус от „Струма“ и решава да пътува с друга фирма до Истанбул. Близките му обаче не знаят това, издирват го 2 дни и мислят, че е загинал. Докато той се прибра жив и здрав, разказва БТВ.\nЕнес също пътува до Истанбул. Обикновено той използва същата туристическа агенция и фирма – „Беса Транс“. Тръгва на път, но в последния момент решава да не се качи на автобуса на връщане. Неговите близки обаче нямат връзка с него, издирват го и мислят, че е сред загиналите при трагичния инцидент на магистрала „Струма“.\n„Мислех да отида до Истанбул за два – три дена с тази агенция, но се премислих и тръгнах с друга фирма. Направих си тест за COVID-19 и си смених резервацията. Вкъщи обаче знаеха, че пътувам с тази агенция. Нямах контакт, нямах интернет и роуминг, на връщане към Северна Македония телефонът нямаше мрежа. И след два дена се появих“, разказва Енес.\nМистерията с пътника остава: Не излиза бройката между пътуващите, жертвите и раненитеЗабиваща система на „Деве Баир“ била причината рейсовете на „Беса Транс“ да не бъдат проверениИма ли мистериозен осми оцелял? 52-ма преминават границата, 44 загиват, но 7 са в болница\nЕтикети катастрофа, Струма, мъж, спасен


Грипът напълни болниците в Пловдив - По света и у нас - БНТ Новини\nВсички отделения по пулмология в болниците в Пловдив са пълни с пациенти с усложнения от вирусни инфекции. В част от здравните заведения вече са разкрити и допълнителни легла. Градът е в пика на грипната епидемия, учебните занятия от днес са преустановени.\nДевет допълнителни легла са разкрити в Отделението по пулмология на болница "Пловдив", В момента там се лекуват 47 пациенти, като продължават да идват още болни. Някои са пренасочени от други здравни заведения.\nд-р Илияна Вълканова - нач. на Отделението по пулмология, УМБАЛ "Пловдив": В момента в отделението няма свободни места. Заети са даже допълнителните, които ни отпуснаха във връзка с грипната епидемия.\nСред пациентите има млади хора с пневмонии и възрастни със съпътстващи заболявания. Част от болните са в реанимация и на апаратно дишане. Заради усложнения от вирусни инфекции две жени са починали в университетската болница "Свети Георги" и трима възрастни мъже в болница „Пловдив". Проби за грип обаче на са им били направени.\nд-р Милена Коларова - РЗИ-Пловдив: Към момента няма случай на летален изход, от доказан грип.\nСпоред лекарите усложнения се получават при хора със съпътстващи заболявания и затова съветът е да не спират основните си лекарства, докато приемат медикаменти за лечение на вирусната инфекция. Недостиг на противогрипни медикаменти в аптеките в Пловдив не се очаква, няма и голямо търсене на такива лекарства.\nТеменуга Язова - магистър-фармацевт: Складовете са добре заредени и няма да се почувства недостиг на лекарства против грипа.\nПикът на грипа в Пловдив ще бъде тази и следващата седмица, поясниха от Здравната инспекция в града. Очаква се в началото на февруари епидемията да отшуми.\n#грипна епидемия #грипна вълна


93-ма състезатели от 33 страни ще стартират в Гран При на България - Моторни спортове - Sportal.bg\n93-ма състезатели от 33 страни ще стартират в Гран При на България\n93-ма състезатели от 33 страни преминаха техническия преглед преди началото на Гран При на България по мотоциклетизъм, което ще се проведе на полигона "Горна Росица" в Севлиево. Състезанията са от световното първенство MXGP и МХ2, както и от ЕМХ 250/300 от европейския шампионат.\nПилотите успяха да се запознаят отблизо с трасето и всички бяха възхитени от условията, на които ще карат през уикенда.\nВ късния следобед в Севлиево пристигна и президентът на Европейския мотоциклетен съюз Волфганг Сръб, който събра организационния комитет и се запозна с всички подробности преди състезанието.\nКакто е известно петима българи ще види публиката по състезателното трасе. Майкъл Иванов (КТМ), Станислав Цеклеов (КТМ), Николай Малинов (КТМ) ще карат ЕМХ 250 четиритактови, Алекс Димитров (КТМ) в клас МХ2, а Петър Петров (Honda) ще кара в МХGP.\nДнес пристигнаха и големите фаворити - Джефри Херлингс (КТМ, Холандия) и Антонио Кайроли (КТМ, Италия), които ще премерят за пореден път силите си през този сезон в MXGP. В класирането Херлингс води с 58 точки пред Кайроли, а до края на сезона остават три кръга.\nУтре (събота) от сутринта са свободните тренировки и квалификациите във всички четири класа. В неделя от 10.00 часа е официалното откриване на Гран При на България, след което са състезателните маншове в ЕМХ 250, ЕМХ 300, МХ2 и MXGP.\nТеодор Кабакчиев: Готов съм да спечеля Six Days Crazy Job 2018


Ливърпул пак остана с пръст в уста | Ливърпул | Liverpoolfc\nЛивърпул пак остана с пръст в уста\nСевиля спечели Лига Европа за трети пореден път, въпреки доброто първо полувреме на Ливърпул. Мърсисайдци играха впечатляващо през 20 от първите 45 минути, въпреки наличието в състава на доста женските полови органи.\nСъдията разбира се показа феърплея на УЕФА в действие и подпря испанския тим, като не отсъди 3 чисти дузпи за тимът от Анфийлд.\nДани Стъридж показа своята брилянтност и разпечата испанската врата, след като получи топката в наказателното поле и с външен фалц намери в далечния ъгъл на Сориа.\nЛивърпул успя да вкара и втори гол чрез Деян Ловрен, който заби топката с глава в мрежата, но попадението не бе зачетено заради засада на Даниел Стъридж.\nПрез втората част селектираните на Брендън Роджърс от доказани лузъри, показаха че не заслужават да бъдат в славен тим като Ливърпул и Севиля направи заслужен пълен обрат, за да спечели битката с 3:1.\nТова бе пети пореден загубен финал за Юрген Клоп, който по-рано през сезона отстъпи на Уембли и на Манчестър Сити в турнира за Купата на Лигата.\nТака на феновете на Ливърпул не им остава нищо друго освен да продължават да четат за поредните мега-трансферина удари, ремонтните дейности на Анфийлд и да очакват светлото бъдеще, което упорито продължава да закъснява в последните 26-години.\n„Отборът трябваше да има вяра в успеха, но сега моята работа е да направя така, че играчите да не усещат голямото напрежение.\nАз съм отговорен за слабото ни представяне и не съм критикувал футболистите си.\nУсещах как на стадиона никой не вярваше в обрата. Само аз вярвах, че можем да променим нещо, но това се оказа недостатъчно.\nПървият гол на Севиля не беше проблем, проблем беше това, което се случи след него.\nЗагубихме вяра в себе си, загубихме тактическата постройка показахме на света, че Ливърпул не е толкова добър, колкото се надявах.\nЯсно е, отборът ще бъде много по-различен през следващата кампания. Ясно е, че ще направим трансфери, но по-важно е тези които останат да използват наученото от двата загубени финала, за да можем следващия път да се справим по-добре.\nОставаме извън Европа през следващия сезон, така че трябва да използваме това време за тренировки, които ще ни помогнат да станем по-добри, защото съм сигурен, че в бъдеще ни очакват още подобни приключения.\nНа стадиона се чувствах се наистина, наистина шибано. Преди три часа също се чувствах наистина шибано, но сега сме отново заедно, така че е по-добре,“ заяви Юрген Клоп.


Hotel Tarabella - НАЙ-НИСКИ ЦЕНИ от agoda.com\nVia Versilia 13 B, Форте дей Марми, Форте дей Марми, Италия, 55042 - Много добро местоположение - вижте на картата\nПовече за Hotel Tarabella\nАко това, което търсите е хотел с добро местоположение в Форте дей Марми, не се колебайте, а изберете Hotel Tarabella. Оттук гостите имат лесен достъп до всичко, което този оживен град може да предложи. Хотелът предоставя също лесен достъп до безбройните градски забележителности и атракции като Голф Клуб Версила.\nПредлагайки висококачествени услуги и широка гама от удобства, Hotel Tarabella Ви осигурява възможно най-комфортния престой. За удобството и комфорта на гостите хотелът осигурява безплатен WiFi достъп във всички стаи, 24-часова рецепция, съхраняване на багаж, паркинг, летищен трансфер.\nКато допълнение всяка хотелска стая предлага широка гама от удобства. Много от стаите са с климатик, събуждане, бюро, балкон/тераса, телефон, за да удовлетворят и най-изискания вкус. Хотелът разполага с множество уникални възможности за отдих, като например открит басейн, детска площадка, билярд, тенис на маса, градина. С превъзходните си удобства и отличното си местоположение Hotel Tarabella е идеално място, в което можете да се насладите на престоя си в Форте дей Марми.


Kwabs издава дебютен албум "Love+War" | Power FM - НАЙ-ДОБРАТА МУЗИКА ДНЕС!\nKwabs издава дебютен албум "Love+War"\nСлед като се появи в предаването на Mistajam по BBC Radio 1Xtra, изгряващата соул звезда Kwabs, чието истинско име е Kwabena Sarkodee Adjepong, обяви детайли по предстоящия си дебютен албум, озаглавен “Love + War”. Kwabs разкри и обложката на записа, който съдържа 12 парчета и излиза на 18-ти май през Atlantic Records.\nБританският артист представи и чисто нова версия на парчето “Perfect Ruin”, придружена от наситено с емоция и визуално зашеметяващо видео. Заснет на север от Швеция и режисиран от George Bellfield, клипът проследява Kwabs, който върви в снежна виелица сред красивата скандинавска обстановка и изнася невероятно изпълнение. Видеото към “Perfect Ruin” може да гледате в YouTube канала на изпълнителя: https://www.youtube.com/watch?v=Yvo620cGMyw&feature=youtu.be\nПродуцирано от Felix Joseph, парчето “Perfect Ruin” вече може да бъде свалено безплатно от всеки, поръчал предварително новия албум на певеца на следния адрес в iTunes: https://itunes.apple.com/bg/album/love-+-war/id962804868\nПесента може да бъде закупена и отделно: https://itunes.apple.com/bg/album/perfect-ruin/id962804868?i=962804880\nВ Spotify сингълът “Perfect Ruin” може да бъде слушан безплатно тук: http://open.spotify.com/album/5mAY3H2lPgAk1lHZGRiJ1l wabs – Perfect Ruin\n„Толкова съм развълнуван да обява най-накрая детайли по дебютния си албум. Чувството да издам нова музика след страхотната 2014 е прекрасно. Отзвукът във Великобритания, а вече и извън нея, е невероятен (много любов за немските ми фенове, които направиха “Walk” номер 1 сингъл!). “Perfect Ruin” е едно от любимите ми парчета в албума и от всички сингли, това вероятно е песента, която феновете най-много искаха да чуят завършена. Мисля, че от доста време предстоеше да се случи… Надявам се и те да я почувстват така, както аз.”\nПоследните месеци бяха много вълнуващи за Kwabs. Той бе включен в Sound poll of 2015 на BBC и се появи в медии като Buzzfeed, Digital Spy, Metro, Shortlist, The Guardian, The Line of Best Fit, The Observer, Time Out и Transmitter. Певецът постигна и завидни успехи в Европа със своя сингъл “Walk”, който стана номер 1 в Германия и влезе в топ 5 в Швейцария и Австрия.\nРоден и отгледан в Camberwell, 24-годишният Kwabs черпи вдъхновение от обкръжението си, както и от хората, с които работи, като SOHN и Dave Okumu. Той има три издадени EP-та – “Pray For Love”, “Wrong Or Right” и “Walk”. Наелектризиращите му изпълнения в Later with Jools Holland, както и натоварената му програма по турнета и фестивали, утвърждават позицията му на един от най-интересните и динамични артисти в момента.


Крафт Архиви - Hobby Slaves\nКрафтът е най-обичаното арт хоби по света. Ако и вие сте крафтър и обачате да правите от нищо – нещо, hobbyslaves.com е вашето място!\nПри крафтът се използват всякакви хоби материали и техники. Това може да са материали за художници, бижутери, моделиери, дърводелци, пачуърк майстори, гобленари, любители на пъзелите, шивачи и дизайнери.\nВидът материал е според това, които искате да измайсторите: гоблени, панделки, мъниста, лепило, глина, пейпъркът, печати, мастила, хартия, тишу хартия, пачуърк, плат, платове, оригами, пъзели, дървени фигури, шивашки инструменти, квилинг комплекти, шевна машина, игла, фервако, риолис, ланарте, стиропор, стиросрез, боя за стъкло, боя за керамика, пънчове, ембосинг, картон, скрапбукинг, акрилна боя, копчета, цветна хартия, крафт релефна хартия, марки, сатен, бижутерийна тел, тримери и др.\nТехниката също варира, а може и да се комбинира – рисуване, декупаж, рязане, лепене, моделиране, квилинг, лазерно гравиране и изрязване на дърво, нанизване на маниста, оригами техники, шиене и други.\nКрафтът е прекрасен начин да осмислите свободното си време и да направите нещо красиво за дома , офиса, гаража, или просто красив сувенир за близък приятел.\nПрисъединете се към хоби обществото на hobbyslaves.com – нека заедно сътворим красиви неща. Четете и пишете статии, учете се, надграждайте крафт личността си.


усъвършенстване - Европейска бизнес платформа\nДа се направи простото сложно е лесна работа. Да се направи сложното просто, ужасяващо просто – това вече е съзидание. На моето смъртно легло… осъзнах колко много прекрасни чувства изпитвам към моите деца, без да съм ги изказал някога открито. “Смъртта може да бъде по-вълнуваща от живота”, Джордж Патън. Да се преструвате, че никога няма да умрете, е пагубно за наслаждението ви от живота – по същия начин е пагубно и за баскетболиста да се преструв...


Селски имот в добро състояние на 23км от Ст.Загора – Ексел Пропърти България\nИмотът, който имаме удоволствието да Ви предложим се намира в края на живописно селце, разположено на 23 км. от Стара Загора, в близост до река и язовир. Мястото предоставя възможност за чудесна почивка сред тишина, благоприятен климат и прекрасна природа.\nИмотът се състои от едноетажна къща с обща жилищна площ 80 кв.м., стопанска постройка, недовършена лятна кухня с баня, построена от тухли и дворно място с големина 1,5 дка.\nКъщата разполага с два отделни входа. Етажът се състои от коридор, всекидневна с бокс и две спални. Стените са направени от кирпич и тухли. Стаите са със замазка и дървена дограма.Таванът в коридора и всекидневната е дървен.\nДворът е аранжиран с цветя и овощни дървета. В момента преобладават насаждения като царевица и зеленчуци. Там са разположени една стопанската постройка и недовършената лятна кухня.\nКъщата е в добро общо състояние. Нуждае се от освежаване на стените и тавана. Необходимо е лятната кухня и банята да бъдат завършени. Тоалетната е външна. В имота има електричество и питейна вода (вън и вътре). Изградена е и септична яма.\nСелото предлага следните удобства: магазини, кафене, църква, здравна служба, училище и редовен автобусен транспорт. Край имота има асфалтов път, който прави достъпа до къщата безпроблемен и при зимни условия.\nРайонът е подходящ за селски туризъм, риболов, разходки и релаксация.\nЦена на кв.м.: € 96.25\nРеферентен номер: BPS140@1122\nИнтересувам се от [ Селски имот в добро състояние на 23км от Ст.Загора ]


Коментар от САЩ и Русия - какви са очакванията от срещата Байдън - Путин? - По света и у нас - БНТ Новини\nЧете се за: 10:37 мин.\nНа 16 юни президентите на Русия и САЩ ще се срещнат за първи път. Това става на фона на силно влошени отношения.\nДвете страни нямат посланици в столиците си, а Русия наскоро включи САЩ в официалния списък на "неприятелски" държави. Руски официални лица пък са обект на американски санкции. Не трябва да забравяме и словесните престрелки, след като през март Джо Байдън употреби думата "убиец" по отношение на Путин.\nКакви са очакванията от срещата Байдън-Путин?\nВ "Светът и ние" коментираха:\nФьодор Лукянов - един от авторите на "Большая советская энциклопедия", журналист и основател на неправителствената организация "Съвет по външна политика и отбрана" и директор на международния дискусионен клуб "Валдай"\nЯнуш Бугайски, старши сътрудник във Фондация Джеймстаун във Вашингтон. Той е автор на 20 книги за Европа, Русия и трансатлантическите отношения, има свое предаване за Балканите "Новият час на Бугайски" и е международен коментатор за световни медии. Бугайски е и бивш консултант по сигурността към Департамента по Отбраната и към други важни институции.\nСпоред Фьодор Лукянов за Путин тази среща по никакъв начин не въздейства на неговите позиции. "Проблемът в отношенията съществува. Работата не е там, че те са лоши. Ако погледнем цялата история след Втората Световна война - отношенията между Москва и Вашингтон в различна степен винаги са били напрегнати. Сега те не са просто лоши. Те са ирационални. Лишени са от някаква нормална логика и някаква подреденост. Струва ми се, че това тревожи и двете страни, включително и Байдън. Целта на тази среща е не да подобри отношенията между двете страни, а да създаде рационалност. През последните години отношенията се превърнаха в нещо невъобразимо", каза Лукянов.\nНа коментара на Байдън, че Путин е "убиец", президентът на Русия е заявявал, че не е обидчив и е свикнал да бъде нападан. Но думите на Байдън също съдейства за ненормалните отношения.\n"Може да бъдете врагове, но да се държите коректно. Смятам, че и от двете страни са заинтересувани да създадат едни определени, базови рамки на тези отношения".\nКои ще са най-трудните теми?\nВ руско-американските отношения има една тема, която е била и ще бъде занапред, докато Русия и САЩ са атомни свръхдържави. Това е темата за поддържане на стратегическата стабилност - сигурността на отношенията по отношение на атомните арсенали. Докато съществуват те и двете страни имат възможност да се унищожат една друга, винаги ще се връщат към тази тема.\n"Успехът на срещата ще бъде, ако двамата кажат, че са се разбрали за подробен разговор за новите принципи за осигуряване на стратегическа стабилност през 21 век", каза Фьодор Лукянов.\nЛукянов не предвижда да има голям резултати по другите теми Афганистан, Северна Корея. По отношение на Украйна Русия възприема много болезнена намесата на САЩ. Струва ми се, че Байдън се опитва да заема една много балансирана позиция за Украйна, убеден е той.\nЗа Навални Русия смята, че всички вътрешни теми свързани с опозицията не са предмет на международни преговори и не е работа на САЩ да участват в този разговор, нито да правят оценки или да имат изисквания. Русия ще настоява за ненамеса във вътрешните работи и в отговор няма да има намеса във вътрешните работи на САЩ, каза Лукянов и допълни: "Байдън ще му каже, че Навални е преследван, Путин ще му каже, че Навални е криминален престъпник и разговорът ще приключи".\nВижте целия разговор с Фьодор Лукянов тук:\nАмериканският президент започна пътуването с предупреждение към Русия, че ще се изправи пред "твърди и целенасочени" действия ако е ангажирана във "вредни дейности". Бугайски коментира този факт така:\n"От това което знаем, екипът на Байдън се готви да наложи по-строги санкции спрямо Русия и руското правителство, за да защити своята инфраструктура и своите съюзници и партньори. Администрацията на Байдън може да предприеме много мерки, за да накаже Русия за намесата ѝ в западните демокрации. Не само санкции, но и пълната изолация на Русия от финансови мрежи, наказания за олигарси и компании, тясно свързани с Путин, дори замразяване на сметките на Путин на Запад. Може да се направи много, но ще видим какво значи това на практика. Има някои несъответствия. Ако наложите санкции и санкционираната страна не ги изпълнява, трябва да ги увеличавате, докато ги изпълни, а не да ги премахнете, за да може тази страна да предприеме следваща активна агресия. Но ако това се приложи на практика, то изпраща много силен сигнал, че Русия е заплашена от допълнителни наказания, ако не изпълнява международните стандарти."\nБугайски определи като нереалистичен напредък по належащите теми с Русия - контрол над въоръжаването, климатични промени, военното присъствие в Украйна, кибератаките, затварянето на Навални.\n"Пробив би означавало, Путин да признае, че вкарва в затвора политически затворници или, че е нападнал Украйна. И означава да се откаже от тези нарушения на международните норми. Не вярвам това да се случи. По-вероятно е Байдън да заяви по-категорично от Тръмп, че САЩ наблюдава и е готов да реагира на всякакви действия на агресия от страна на Кремъл. Единствената сфера, където може да се очаква напредък, е контролът над ядрени оръжия, нов договор „Старт", ликвидиране на ракетите със среден обсег на действие, „Открито небе". Тези въпроси могат да бъдат решени по-добре в сравнение предходните американски и руски правителства. Но извън тези теми не очаквам пробив".\n"Сигурен съм, че Украйна ще бъде на дневен ред. Един от негативните фактори, които засягат Украйна, е, че Русия се опитва да задуши икономиката ѝ и бюджета ѝ. А Северен поток е един от елементите на този процес на задушаване. Доколкото разбирам Вашингтон и Берлин ще постигнат договорености, съгласно които Германия ще осигури енергиен транзит за Украйна, така че тя ще получава приходи от този транзит, както и ще инвестира в алтернативна енергия в Украйна. Смятам, че Киев наистина се страхува, че не може да се има доверие на руснаците и германските предприятия имат по-силен интерес да работят зад гърба на Украйна с Русия, а нямат голям интерес да помагат на самата Украйна. Освен това има доста несигурност и за германското правителство. Помните, че там ще се проведат избори през септември. Мандатът на Ангела Меркел като канцлер изтича. Може да има напълно ново правителство, което да засегне отношенията между Германия и Русия, както и темата с Украйна. Има много неизвестни за следващите няколко месеца", допълни Бугайски.\n"Всеки президент действа по отношение на Путин, все едно карат меден месец. Възлагат се големи надежди, има страх от липсата на контрол над ядрените оръжия. Обикновено този мираж за меден месец не продължава дълго. Но през този период Западът „сваля гарда", живее с лъжливо усещане за сигурност и надежди, че има начини за сътрудничество с Русия. САЩ могат да бъдат подведени, че споразумение е възможно и Путин може да се възползва от това. В миналото го е правил с всеки президент, включително последно и с Тръмп. Важно е Байдън да не използва срещата на високо равнище като меден месец, а по-скоро като възможност за сключване на споразумение, предбрачно споразумение. Трябва да погледне Путин в очите и да го увери, че е сериозен, че няма да се остави да го лъжат пак. Не става дума само да маркира червена линия, какво ще се случи, ако някои от тези червени линии бъде пресечена. Доколкото разбирам от неговите съветници, точно това възнамерява да направи и Байдън.\nПо отношение на Китай Бугайски смята, че в администрацията са малко наивни и смятат, че могат да се съюзят с Русия срещу Китай, но Русия няма да сътрудничи срещу Китай.\n"Това противоречи на нейните национални интереси. Много по-разумна стратегия е да се намерят начини да се разделят Русия и Китай и да се попречи на всяка от тях да разшири своите имперски интереси", каза Бугайски.\nВижте целия разговор с Януш Бугайски тук:


Асоциалност - Себепознание - Порталът към съзнателен живот\nMay 7, 2021 in Себепознание\nЗдравейте Благодаря за доверието към общия форум!\nОт личния си опит (аз бях твърде социална в обществения си и професионален живот и пълната противоположност в личния) стигнах до извода, че пътят минава през ясното и честно осъзнаване на дълбоките причини за тази асоциалност. При мен лично се оказаха скрити дори от самата мен претенции за контролиране на впечатлението, мнението и отношението на хората, с които исках да общувам. Какво лошо? Ами поставих се на тяхното място и се опитах да усетя своите претенции, насочени към мен, моите мисли, емоции, мнение, отношение. Бях потресена.... Изчистих ги постепенно. Сега някои ми казват, че "не ми пука" какво мислят те за мен и също не "чувам" мнението им, безразлична съм била дали те ще ми се обидят и дали ще ми останат приятели . А аз... аз се усещам свободна и общувам свободно.\nЗдравей ,,Бош12" . Виждам че си бил тук и предполягам си съгласен с Донка , че асимилирането на обстоятелствата е пътя за преодоляване и изчистване на пречките .Не го отбелязваш , та ще кажа още нещо\nобаче като спра да ги използвам тези техники за хипноза отново не говоря с никой\nИли малко си ги използувал , или трябва да ги смениш съобразно чувството което присъства при----,, отново не говоря с никои " . (Да смениш формулировките )\nВ 8.05.2021 г. at 14:47, Донка каза:\nПри мен лично се оказаха скрити дори от самата мен претенции за контролиране на впечатлението, мнението и отношението на хората, с които исках да общувам.\nEdited May 12, 2021 by bosh12\nВ 10.05.2021 г. at 0:01, АлександърТ.А. каза:\nАнализиране също на ,,тяхното мнение ".По мащабната картина на случките .Много е трудно , но трябва да се пренастроиш , за да имаш реална себеоценка .Навика да се сравняваме със всеки и за всичко , като постояно си даваме оценка ---,,този е по-добър , онзи само малко ме првъзхожда" .Безмислено действие , което само ни подтиска . Нали се раждаме и после се учим .Значи това което не можем и не сме , предстои в бъдеще .Никой не е по добър от другия , само е по различен .Това е видно но не от подтиснат човек . Като погледнеш някой познат казваш ,,здрасти Иване" .Нима Иван е повече от Павел ?Само сме различни . Не можем да кажем без предрасъдъци , този е грозен , а този красавец .Това са предрасъдиците и модата .Иначе всички жени щяха да са само няколко типа . Сега като вървя по София цял ден само различни срещам . Една с една нямат равни ,всяка със своя чар .\nИмаше период от по късното ми детство , когато силно се впечатлявах от думите и жестовете на момичетата , особенно когато мислех че говорят за мен . Нали знаеш , като се съберат две или повече и си приказват нещо как често избухват в смях .Те просто се чувстват добре и се радват на всичко .Но мисълта ми ,,какво ли не ми е добре " , ме блокираше ....Имах известен опит на преодоляване страха със формули .Тогава ги наричах себенастройки .Създадох си навик преди излизане , особенно когато ми предстои някаква среща да се настроя за различни стечения на събитията . Бях мотивиран , значи упорит и постепенно тези настройки от 15мин. първоначално , станаха по ефективни и бързи , до като се вградиха в характера . Трябва време , колкото трябва\nEdited May 13, 2021 by bosh12\nно медитацията и хипнозата няма ли да настроят съзнанието автоматично\nМедитацията когато е добре практикувана ни доближава до разумноста и любовта .Може да е за кратичко ,но това оказва влияние и за няколко часа сме по добри .НЛП то създава мисловно/емоционални представи в паметта . А повтарянето им ги утвърждава като навици .\nМалко лично ...Имах респект от някои хора ....Притеснявах се от момичетат които харесвам . Направо главата ми се изпразваше .. Значи имам избор или да гледам от страни или предварително да си подготвя варианти за разговор , Нещо като ходовете на шаха .Когато минат няколко реплики и се установи тема за разговор става лпо лесно . Подготвях няколко теми . И както казваш ,няколкото успешни разговора не премахват емоцията блокираща ума . Всеки път е отново и отново . НО постепенно става навик и се усъвършенсташ .С навикването искаш неискаш ставаш и по разумен .Не със всички може да се общува . Само с тези които те приемат поне малко .Дето се казва , насила хубост не става .\nКогато се опитвам да медитирам следя да се отдалеча от емоциите . Да остане чистото расъждение . С този стремеж разглеждам случките и трупам опит , как е най добре да постъпвам . Мислено наблюдавам какво се е случило и следя да хвана причината на емоцията . Това е стремеж , значи рядко се получава , но винаги има полза .\nЗа общуването има значение самочувствието . Не демонстрация , а мисъл/чувство вътре в теб . С други думи ----не да бъдеш грубиян с перде на очите . А да си скромна мушица с гениална същност , каквато практически си . Какво те доведе във форума?(риторично)\nТа тези настройки ми помогнаха да правя и говоря каквото мисля че е добро . И да не се вълнувам какво ще кажат за мене . При общуването е важно чувството .Първо да уважаваш себе си , да се цениш и знаеш , че си най доброто за този момент .Ако не харесваш нещо то ти предстои да се научиш и го промениш .И второ да уважаваш другия . Не това което демонстрира а душата му , вътрешния човек .Защото вътрешното е важното . То определя как да се представя външното .\nнезнам какво да направя, а ми се общува доста вече\nНе разбрах къде живееш , което е без значение . Само да ти посоча колко много хора имат домашен любимец . Те удовлетворяват тази си потребност по този начин .Не че го препоръчвам . Но това е обикновенна човешка потребност . Общуването с природата е същото .Работата в градината също . Изброявам за да потърсиш причината в себе си и ако опиташ каквото правят и други хора може да се изненадаш от резултата .Общуването с животни и растения е учене . Както желаеш да се отнасят с тебе , два пъти по толерантно трябва ти да се отнасяш с другия . Така е защото хората често не се рабират и ако няма висока толерантност става лошо .\nТова д-р Първанов ти е дал на първия въпрос .Вече трябва да си го асимилирал , да е част от опита ти ?\nМен лично вече не ме интересува толкова какво мислят хората за мен , но все пак имам чувството , че не съм желан от тях. За справянето с асоциалността разбрах от теб , че трябва да говря повече и да осъзнавам чувствата. Нали така?\nА за домашния любимец не мисля ,че е опция , даже се подтиснах малко като ми го каза , аз живея с родителите ми , работя , не съм чак толкова без социални контакти, но все пак нямам приятели и приятелка което си е проблем.\nЗа общуването с цветята , дърветата , животните не е майтап ---не си го пробвал . (подтиснал)Реакцията ти , чувството , от къде е , какво е ... Ако го знаеш , можеш да работиш по това направление , Защото има много различни направления и всички опират до смисъла на живота . На твоя личен втъкан , във този на обществото .\nМен лично вече не ме интересува толкова какво мислят хората за мен\nВсяко една проява има значение . Ако съм или друг е казал че не е важно какво мислят за тебе . То е за значението-- да не блокираш от силна емоция и да не се стрескаш от негативните . Не да пренебрегваш мнението на другия . Повтарям поговорката ,,на сила хубост не става" .\nПовтарям , Едно от основните условия за успешно общуване е уважението към другия . Значи мнението му е важно .\nно все пак имам чувството , че не съм желан от тях\nИма 2 варианта : 1--така е . Тогава направи се на желан , бъди им нужен , или се оттегли\n2--лъжеш се . Може би не се оценяваш правилно или не разбираш какво другия показва .\nВъв всички случаи ако се разкриваш . Показваш душевната си природа .По лесно ще правиш приятелства .\nГоворим за лично приятелство , нали ? Не служебни или съседски отношения .....Попрочети някоя беседа , ще ти дойде добре .Сега не съм подготвен да ти посоча някоя да ти е интересно . Дънов говори за приятелството , истинското .То е като да си готов всичко да дадеш за приятеля .Знаеш че това е правилното , нали като се женят се вричат във вярност и приятелство за години .\nАлександърТ.А. благодаря ти много , човече. Днес излезнах с един стар приятел и отначало имах блокажи в общуването , но постепенно отшумяха и станах както си бях преди много години. Просто общувах без стягане в стомаха. Наистина с общуването изчезва стягането. Но вече съм много по-уверен в себе си от преди. Отново много благодаря , жив и здрав бъди!\nПрпсто се зарадвах и исках да го споделя тук.\nВ 13.05.2021 г. at 23:17, bosh12 каза:\nМен лично вече не ме интересува толкова какво мислят хората за мен , но все пак имам чувството , че не съм желан от тях. \nЕто го желанието за контрол на чуждите мисли, емоции, отношение. Предлагам вместо да си "нацелваш" определени хора и да следиш дали си желан от ТЯХ, да "притихнеш" и да се огледаш на 360 градуса около себе си за хората, които може би желаят да общуват с теб, но ти дори не ги забелязваш....\nEdited May 16, 2021 by bosh12\nТочно. И те правят същото. Но ти излизаш извън селекцията и ти става зле. Така се чувстват и тези, които ти изхвърляш от селекцията си. А може би критериите, с които селектираш се нуждаят от преразглеждане. Дядо Шекспир ни е предупредил "All that glitters is not gold". И, можеш да ми вярваш, по-разумно е да оставиш Небето да селектира кое и кой е добър за теб. А и защо да не общуваш с човек за когото ТИ си светъл и желан?Когато за пръв път го направих, бях потресена колко сляпа съм била за светлото вътре в този невзрачен на вид човек....\nА и защо да не общуваш с човек за когото ТИ си светъл и желан?Когато за пръв път го направих, бях потресена колко сляпа съм била за светлото вътре в този невзрачен на вид човек....\nEdited May 20, 2021 by bosh12